paragraph_text: Sjedište nezadovoljničkog pokreta bio je Zagreb koji se pokazao da nije prikladan za sjedište odakle bi se vodile akcije, pa se sjedište nezadovoljnika koji su tražili reforme premjestilo u Koprivnicu. Dio koprivničke svjetovne inteligencije podupirao je pretvaranje latinske u "hrvatsku", no usprkos tome taj reformni pokret se osuo, a najustrajniji članovi postupno su otpadali od Katoličke Crkve u Starokatoličku Crkvu. Vrlo bitna osoba u tom nizu događaja bio je pravaški političar i narodni zastupnik u Hrvatskom državnom saboru Stjepan Zagorac.